Trešnė
Trešnė (Prunus avium) – slyvinių (Prunoideae) pošeimio, slyvų (Prunus) genties vaismedis. Trešnė kilo iš Vakarų Azijos, bet Romos laikais atgabenta į Europą. Medžio aukštis 15-32 m. Lapai 7-14 cm ilgio, šviesesni nei vyšnios. Ant lapkočio yra nedideli raudoni iškilimai. Gausiai žydi pavasarį. Vaisiai 1-2 cm skersmens, šviesesni ir minkštesni negu vyšnios. Juos dažnai nulesa paukščiai arba išgraužia vapsvos.